ଡାପ୍ରୋଡୁଷ୍ଟାଟ

ଡାପ୍ରୋଡୁଷ୍ଟାଟ (ଇଂରାଜୀ ଭାଷାରେ Daprodustat), ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଡୁଭ୍ରକ, ହେଉଛି ଏକ ଔଷଧ ଯାହା  କ୍ରନିକ୍ ବୃକ୍‌କ ରୋଗ ଯୋଗୁ ହେଉଥିବା ସ୍ୱଳ୍ପ ଲୋହିତ ରକ୍ତ କଣିକାର ଚିକିତ୍ସା ପାଇଁ ବ୍ୟବହୃତ ହୁଏ । ଯେଉଁମାନେ ଚାରି ମାସରୁ ଅଧିକ ସମୟ ଧରି ଡାଏଲିସିସରେ ଅଛନ୍ତି ଏହା ସେମାନଙ୍କ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଏହା ରକ୍ତଦାନର ଆବଶ୍ୟକତାକୁ ହ୍ରାସ କରିବା ପାଇଁ ବ୍ୟବହୃତ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ରକ୍ତ ଜମାଟ ବାନ୍ଧିବା ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ ଏବଂ ଉପର ପାକଅନ୍ତନଳୀ ରକ୍ତସ୍ରାବ ହୋଇପାରେ । ବ୍ୟବହାର ମୃତ୍ୟୁ ଆଶଙ୍କା ଅଧିକ ହୋଇପାରେ । ସକ୍ରିୟ କର୍କଟ ରୋଗୀଙ୍କ କ୍ଷେତ୍ରରେ ଏହା ସୁପାରିଶ କରାଯାଏ ନାହିଁ । ଏହା ସିୱାଇପି୨ସି୮ (CYP2C8)କୁ ପ୍ରଭାବିତ କରୁଥିବା ଔଷଧ ସହିତ  ପାରସ୍ପରିକ ପ୍ରତିକ୍ରିୟା କରିଥାଏ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ହାଇପୋକ୍ସିଆ-ଇଣ୍ଡ୍ୟୁସିବଲ ଫ୍ୟାକ୍ଟର୍ ପ୍ରୋଲିଲ୍ ହାଇଡ୍ରୋକ୍ସିଲେଜ୍ ଇନହିବିଟର ଯାହା ଏରିଥ୍ରୋପୋଇଏଟିନ ବୃଦ୍ଧି କରି କାର୍ଯ୍ୟକ୍ଷମ ହୁଏ । 

୨୦୨୦ ମସିହାରେ ଜାପାନ ଏବଂ ୨୦୨୩ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡାପ୍ରୋଡୁଷ୍ଟାଟ ଅନୁମୋଦିତ ହୋଇଥିଲା । ବୃକ୍‌କ ରୋଗଦ୍ୱାରା ହେଉଥିବା ସ୍ୱଳ୍ପ ଲାଲ ରକ୍ତ କଣିକା ପାଇଁ ପାଟିରେ ଦିଆଯାଉଥିବା ପ୍ରଥମ ଚିକିତ୍ସା ଅଟେ ।  ପୂର୍ବରୁ ଇଞ୍ଜେକସନ ଆକାରରେ ଦିଆଯାଉଥିବା ଏରିଥ୍ରୋପଏସିସ-ସ୍ଟିମୁଲେଟିଙ୍ଗ ଔଷଧ ବ୍ୟବ‌ହୃତ ହେଉଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki